Marko & Dalida se self doen troue - Mooi Troues
Tydens 'n ski vakansie in Oostenryk dring Marko aan dat Dalida, wat op daardie stadium moeg aas na 'n "site- seeing" dag, 'n entjie saam met hom gaan stap. By die Zell Am See meer gaan hy op sy knie om die vrou van sy drome te vra om met hom te trou. Soos baie paartjie was hulle ook saam op skool min wetende dat hulle nog 'n leeftyd saam gaan wees. Dit is op die baie mooi Oakfield Farm waar hulle sprokies verhaal afskop.
Ek en Marko se paaie het die eerste keer gekruis op Laerskool. Ons was albei in Alma Mater Akademie. Ek was egter 'n stil akademiese meisie, en Marko die spontane atleet, daarom het ons nie rerig mekaar bevriend nie. Dit was toe in Matriek wat ek die knaap se profiel of Facebook sien en besluit om 'n voelertjie uit te reik na Marko… en soos hulle sê, "The rest is history!"
Marko het die groot vraag gevra toe ek saam hom en sy familie vir my eerste keer oorsee was. Ons het gaan ski in Oostenryk se sprokiesmooi sneeuwêreld. Die 3rde Januarie, na 'n besige dag van 'site-seeing' en trienritte, was ek pootuit en wou net in die bed klim. Marko was egter baie opdringerig dat ons die dorpie bietjie moes gaan verken. Om 'n lang storie kort te maak, nadat ek ingegee het om maar 'n bietjie te gaan wandel, het Marko voor die Zell Am See meer op sy knie gegaan en my gevra om te trou!
Ek en Marko was 4 jaar saam voordat ons die lewenslange knoop geknoop het. Ons het begin mekaar begin sien in September 2011, en is getroud in September 2015. Van die 4 jaar was ons 18 maande verloof.
Ek sal adviseer om nie te lank verloof te wees nie. Mens raak dik vir die wag en die "hold" knoppie waarop jou verhouding is. Ook, as moontlik, betaal self vir julle troue. Dan is daar geen skuldgevoelens om ander hulle idees te gun nie. Die belangrikste is om te onthou dat dit nie gaan oor die rok, kos, venue ens. nie… Dit gaan oor jou, en jou lewensmaat wat julle storieboek saam begin as huwelikspaar. Dinge gaan skeef loop, maar al wat tel is jou beste vriend wat vir jou wag aan die einde van die kansel se gang.